CELEX: 32011R0426
Language: lv
Date: 2011-05-02 00:00:00
Title: Komisijas Īstenošanas regula (ES) Nr. 426/2011 ( 2011. gada 2. maijs ), ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu

3.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 113/1
            
         KOMISIJAS ĪSTENOŠANAS REGULA (ES) Nr. 426/2011
   (2011. gada 2. maijs),
   ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 (1) atcelšanu, un jo īpaši tās 28. panta 6. punktu,
   tā kā:
   
               (1)
            
            
               Regulas (EK) Nr. 834/2007 24. pantā noteikts, ka Eiropas Savienības bioloģiskās ražošanas logotips (“ES bioloģiskās ražošanas logotips”) ir viena no norādēm, kas obligāti jāizvieto uz tādu fasētu produktu iepakojuma, uz kuriem ir norādes par bioloģiskās ražošanas metodēm, kā minēts 23. panta 1. punktā, savukārt šāda logotipa izmantošana nav obligāta produktiem, kas importēti no trešām valstīm. Ir jānodrošina, lai patērētāji būtu informēti, ka bioloģiskie produkti ir ražoti saskaņā ar Regulas (EK) Nr. 834/2007 un Komisijas Regulas (EK) Nr. 889/2008 (2) prasībām. Šajā nolūkā svarīgs faktors ir katra produkta, uz kura ir ES bioloģiskās ražošanas logotips, izsekojamība visos ražošanas, sagatavošanas un izplatīšanas posmos.
            
         
               (2)
            
            
               Lai patērētāji varētu uzzināt par uzņēmējiem un viņu produktiem, uz kuriem attiecas bioloģiskās lauksaimniecības kontroles sistēma, dalībvalstīm pienācīgā veidā jādara pieejama attiecīgā informācija par uzņēmējiem, uz kuriem attiecas šī sistēma, vienlaikus ievērojot prasības par personas datu aizsardzību atbilstoši Eiropas Parlamenta un Padomes 1995. gada 24. oktobra Direktīvai 95/46/EK par personu aizsardzību attiecībā uz personas datu apstrādi un šādu datu brīvu apriti (3).
            
         
               (3)
            
            
               Tāpēc attiecīgi jāgroza Regula (EK) Nr. 889/2008.
            
         
               (4)
            
            
               Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 889/2008 IV sadaļas 8. nodaļai pievieno šādu 92.a pantu:
   
      “92.a pants
      Informācijas publicēšana
      Dalībvalstis sabiedrībai pienācīgā veidā, tostarp publiskojot internetā, dara pieejamus atjauninātus Regulas (EK) Nr. 834/2007 28. panta 5. punktā minētos sarakstus, kas ietver dokumentārus pierādījumus par katru uzņēmēju, kā paredzēts minētās regulas 29. panta 1. punktā, un izmantojot šīs regulas XII pielikumā iekļauto paraugu. Dalībvalstis pienācīgi ievēro prasības par personas datu aizsardzību, kā noteikts Eiropas Parlamenta un Padomes Direktīvā 95/46/EK (4).
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Tomēr regulas 1. pantu piemēro no 2013. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 189, 20.7.2007., 1. lpp.
   
      (2)  OV L 250, 18.9.2008., 1. lpp.
   
      (3)  OV L 281, 23.11.1995., 31. lpp.
   
      (4)  OV L 281, 23.11.1995., 31. lpp.”